ຊາວ ຄຣິສຕຽນ ສະເຫຼີມສະຫຼອງວັນ Easter
ວັນ Easter ແມ່ນ “ວັນພັກທາງສາສະໜາ” ຂອງຊາວ ຄຣິສຕຽນ.
ຝູງຊົນຜູ້ສັດທາສາສະໜາໄດ້ອົດທົນກັບການກວດກາຄວາມປອດໄພຢ່າງເຄັ່ງຄັດ ເພື່ອ ຮັບບ່ອນຫວ່າງໃນຈະຕຸລັດ Saint Peter ຂອງນະຄອນ ວາຕິກັງ ທີ່ປະດັບດ້ວຍດອກ ໄມ້ ສຳລັບການສະເຫຼີມສະຫຼອງວັນ Easter Sunday ຂອງພະສັນຕະປາປາ Francis ໃນວັນອາທິດມື້ນີ້ ແລະ ການກ່າວຄຳອວຍພອນ  ເຊິ່ງເປັນຄຳອວຍ ພອນວັນ Easter ຕໍ່ຊາວເມືອງ ແລະ ຊາວໂລກ ຊາວ ຄຣິສຕຽນ ທົ່ວໂລກໃນວັນອາທິດມື້ນີ້ ກຳລັງສະເຫຼີມສະຫຼອງວັນ Easter ເຊິ່ງ ເປັນມື້ທີ່ພວກເຂົາເຈົ້າເຊື່ອວ່າ ພະເຍຊູໄດ້ຟື້ນຄືນຈາກການມໍຮະນະພາບ ມັນເປັນມື້ ສັກສິດຂອງປະຕິທິນ ຄຣິສຕຽນ ວັນ Easter ແມ່ນ ຂອງຊາວ ຄຣິສຕຽນ ເຊິ່ງບໍ່ຕົກຖືກວັນ ດຽວກັນຕະຫຼອດໄປໃນແຕ່ລະປີ ໂບດຄຣິສຕຽນຕາເວັນຕົກແຫ່ງຕ່າງໆໄດ້ສະເຫຼີມສະ ຫຼອງວັນ Easter ໃນວັນອາທິດທຳອິດ ລຸນຫຼັງພະຈັນເຕັມດວງຫຼັງຈາກຕາເວັນກາຍ ເສັ້ນສູນສູດ ແນວໃດກໍຕາມ, ສຳລັບປີນີ້, ວັນພິທີກຳວັນ Easter ຂອງຊາວ ໂຣມັນ ກາໂຕລິກ ແລະ ໂປຣແຕສຕັງ ແມ່ນກົງກັບ ໂບດ Orthodoxແຫ່ງຕ່າງໆ ເທດສະການ Easter ທັງ ສອງຄັ້ງຕາມປົກກະຕິແລ້ວ ຈະຫ່າງກັນສອງສັບປະດາ ຊຶ່ງໂບດຄຣິສຕຽນຕາເວັນຕົກ ແມ່ນຕາມປະຕິທິນ Gregorian ໃນຂະນະທີ່ໂບດ Orthodox ໃຊ້ປະຕິທິນ Julian ທີ່ມີອາຍຸເກົ່າແກ່ກວ່າ ວັນ Easter ເປັນການສິ້ນສຸດລົງຂອງສັບປະດາສັກສິດ, ເຊິ່ງແມ່ນສັບປະດາກ່ອນວັນ Easter ແລະ ລວມທັງ ວັນພະຫັດກ່ອນວັນ Easter ຫຼື Maundy Thursday, ເປັນມື້ ຮັບປະທານອາຫານແລງຄັ້ງສຸດທ້າຍຂອງ ພະເຍຊູ ກັບ ລູກສິດຂອງພະອົງ ສັບປະດາ ສັກສິດລວມມີວັນ Good Friday ເຊິ່ງເປັນວັນທີ່ພະເຍຊູຖືກແຂວນໃສ່ໄມ້ກາງເຂນໄວ້ ບັນດາເຈົ້າໜ້າທີ່ໃນປະເທດ ອີຈິບ ໄດ້ເຄັ່ງຄັດກັບການຮັກສາຄວາມປອດໄພສຳລັບວັນ Easter ປີນີ້ ຫຼັງຈາກການໂຈມຕີດ້ວຍລະເບີດສະຫຼະຊີບໃສ່ໂບດ Coptic ຄຣິສຕຽນ ວັນອາທິດທີ່ຜານມາ ທີ່ໄດ້ເຮັດໃຫ້ປະຊາຊົນຫຼາຍສິບຄົນເສຍຊີວິດ ແລະ ຫຼາຍກວ່າ 100 ຄົນໄດ້ຮັບບາດເຈັບ ໃນການນົບໄຫວ້ໃນເທດສະການ Easter ວັນເສົາວານນີ້, ພະສັນຕະປາປາໄດ້ກ່າວ ປະນາມການປະຕິບັດທີ່ບໍ່ດີຕໍ່ພວກຜູ້ຍົກຍ້າຍຖິ່ນຖານ, ຄົນທຸກ ແລະ ຜູ້ທີ່ບໍ່ເຫັນຄວາມ ສຳຄັນ ພະອົງໄດ້ກ່າວວ່າ ພວກເຂົາເຈົ້າເຫັນ ທຸກໆມື້ຜ່ານຄວາມບໍ່ຍຸດຕິທຳ ແລະ ການສໍ້ລາດບັງຫຼວງ